**Развојна агенција Србије**, са седиштем у Београду, Кнеза Милоша 12, матични број 17905031, ПИБ: 109336535, коју заступа в.д. директора Радош Газдић (у даљем тексту: ***Прималац информација***)

и

**(*Назив привредног друштва*)** са регистрованим пословним седиштем у \_\_\_\_\_\_, \_\_\_\_\_\_\_, матични број \_\_\_\_\_\_\_\_, ПИБ \_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_, директор (у даљем тексту**: *Давалац информација***),

(у даљем текстуПрималац информација и Давалац информација појединачно означени као: ***Уговорна страна*** и заједно као**: *Уговорне стране***),

у Београду, дана \_\_\_\_\_\_\_ 2020. године закључују

**УГОВОР О ПОВЕРЉИВОСТИ ИНФОРМАЦИЈА**

**ПРЕАМБУЛА**

1. Дана 02. марта 2020. године, Прималац информација је расписао Јавни позив за учешће у Програму подршке привредним друштвима за улазак у ланце добављача мултинационалних компанија (у даљем тексту: *Програм*), са циљем унапређења пословних перформанси и подизања капацитета постојећих и потенцијалних добављача у складу са потребама мултинационалних компанија као купаца, а ради укључивања у међународне ланце вредности.
2. Корисник програма је дана \_\_\_\_\_\_\_\_\_ 2020. године Агенцији предао Пријаву за учешће у Програму са пратећом прописаном документацијом (у даљем тексту: *Пријава*).
3. На основу Пријаве Прималац информација ће разматрати достављену документацију, те, уколико Давалац информација испуњава услове за учествовање у Програму, донети Одлуку о избору корисника програма, а затим спровести и фазу дијагностике пословних перформанси Даваоца информација ради утврђивања могућности за испуњење критеријума за укључивање у ланце добављача мултинационалних компанија, односно за даље учествовање у Програму.

Како ће у целокупном поступку реализације Програма Прималац информација добијати информације које се сматрају поверљивим, Уговорне стране приступају закључењу овог Уговора.

**Члан 1.**

Предмет овог Уговора представљају све информације које су поверљиве, недоступне јавности и које припадају Даваоцу информација, а односе се на заједничку сарадњу Уговорних страна у вези са реализацијом Програма, односно сви подаци о пословању које Давалац информација достави у току периода пријављивања ради учествовања у Програму, дијагностике пословних перформанси, извештавања и саме реализације пројектних активности у складу са Програмом (у даљем тексту: *Поверљиве информације*).

Поверљиве информације сматрају се пословном тајном.

**Члан 2.**

Поверљиве информације не обухватају:

* информације које је Давалац информација објавио или које су постале доступне јавности на неки други начин;
* информације које је Прималац информација поседовао пре потписивања овог Уговора и које нису биле прибављене од Даваоца информација;
* информације које је Прималац информација прибавио на законом допуштен начин од трећих лица, а која те информације нису добила од Даваоца информација под обавезом чувања пословне тајне;
* информације које Прималац информација мора достављати надлежним државним органима (укључујући, али не ограничавајући се на Комисију за контролу државне помоћи), при чему ће Прималац информација о томе без одлагања обавестити Даваоца информација;
* информације чије је објављивање обавезно у складу са законом, при чему ће Прималац информација о томе без одлагања обавестити Даваоца информација.

**Члан 3.**

Давалац информација је сагласан да Примаоцу информација доставља Поверљиве информације, а у вези са реализацијом Програма.

Прималац информација се обавезује да на било који начин неће објављивати, нити откривати трећим лицима Поверљиве информације, као и да их на било који начин неће искористити у сврху која није у складу са Програмом, осим у случајевима допуштеним овим Уговором.

Допуштеним се сматра свако откривање и објављивање Поверљивих информација за које је Давалац информација дао писану сагласност.

**Члан 4.**

Обавезе Примаоца информација по основу овог Уговора престају истеком 5 (пет) година од дана потписивања Уговора.

**Члан 5.**

На сва питања која нису уређена овим Уговором, примењиваће се одредбе закона којим се уређује пословна тајна и закона којим се уређују облигациони односи.

Уговорне стране су сагласне да ће све евентуалне спорове решавати споразумно, а ако то не буде могуће, уговара се надлежност суда у Београду.

**Члан 6.**

Све измене и допуне овог Уговора морају бити учињене у писаном облику и потписане од стране овлашћених лица Уговорних страна.

**Члан 7.**

Овај Уговор престаје истеком времена из члана 5. овог Уговора, односно у другим случајевима прописаним законом.

**Члан 8.**

Овај уговор сачињен је у 2 (два) истоветна примерка, по 1 (један) за сваку Уговорну страну.

**Члан 9.**

Овај Уговор ступа на снагу даном његовог потписивања од стране овлашћених лица Уговорних страна.

**Прималац информација Давалац информација**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Радош Газдић  в.д. директора | \_\_\_\_\_\_\_\_\_\_\_\_\_\_  директор |